คปภ.ชี้ช่องประกันชีวิตสูงวัย
เหมาะกลุ่มที่มีโรคติดตัว-สุขภาพดีซื้อสะสมทรัพย์,นางสาวกาญจนา แสมขาว ผู้อำนวยการฝ่ายอาวุโส ฝ่ายกำกับผลิตภัณฑ์ประกันชีวิต 1 สำนักงานคณะกรรมการกำกับและส่งเสริมการประกอบธุรกิจประกันภัย หรือ คปภ. เปิดเผยว่า การซื้อประกันผู้สูงวัยค่าเบี้ยประกันชีวิตจะแยกเป็น 2 ส่วน คือการซื้อความคุ้มครองการตาย และความคุ้มครองการอยู่รอดในแต่ละปี ซึ่งเมื่อคนอายุยิ่งมากความเสี่ยงสูง อัตราเบี้ยจะปรับสูงขึ้นตามความเสี่ยง ประกันผู้สูงวัยเหมือนกับประกันรถยนต์ ต้องคิดว่าเสียเบี้ยเป็นปีต่อปี เพื่อแลกความคุ้มครอง อัตราเบี้ยขึ้นอยู่กับความเสี่ยง หากอายุมากเบี้ยยิ่งแพง และเป็นประกันที่ไม่มีค่ารักษาพยาบาล จะได้รับเงินเมื่อเสียชีวิต หรืออยู่ครบกำหนดตามกรมธรรม์,ทั้งนี้ การซื้อประกันชีวิตสูงวัย ผู้ที่ซื้อต้องเป็นคนที่อยู่ในกลุ่มเสี่ยง เนื่องจากไม่มีการตรวจสุขภาพ แต่ในกรมธรรม์ระบุหากเสียชีวิตใน 2 ปีหลังทำประกัน จะได้รับเบี้ยประกันที่ส่งไปคืนพร้อมกับอัตราผลตอบแทน 2-5% แต่หากจะให้คุ้มที่สุดคือการเสียชีวิตในปีที่ 3 จะได้ความคุ้มครองทุนประกันเต็มวงเงิน แต่หากผู้ซื้อประกันที่คิดว่าเป็นคนสุขภาพดีมีชีวิตยืนยาวเกิน 10 ปี ไม่ควรซื้อประกันประเภทนี้ แต่ควรไปซื้อแบบประกันที่จ่ายความคุ้มครองการอยู่รอดมากๆ เช่นแบบประกันสะสมทรัพย์ เพราะเมื่อชำระเบี้ยจ่ายครบกำหนดจะได้ผลประโยชน์ 2 เท่าหรือ 3 เท่า เป็นต้น,สำหรับที่มาของประกันสูงวัย ต้องการดึงคนที่มีอายุ 50 ปีขึ้นไปเข้าสู่ระบบประกันให้มากขึ้น ที่สำคัญไม่ต้องตรวจสุขภาพ แม้ว่าเป็นที่รู้กันว่าแนวโน้มคนไทยมีอายุยืนเพิ่มขึ้น แต่เมื่อคนที่มีอายุ 50 ปีขึ้นไป ส่วนใหญ่มีปัญหาสุขภาพ หรือมีโรคประจำตัวสัดส่วนถึง 90% ขึ้นไป ดังนั้นหากประกันแบบปกติ กลุ่มนี้ต้องถูกเพิ่มเบี้ย และต้องเรียกตรวจสุขภาพ หากพบว่ามีปัญหาสุขภาพ บริษัทสามารถปฏิเสธการรับประกันภัยได้ ทำให้คนกลุ่มที่ถูกปฏิเสธการรับประกันภัยจะหลุดออกจากระบบประกันชีวิต ขณะที่ประกันสูงวัยไม่ต้องตรวจสุขภาพ ทั้งนี้ ตั้งแต่ประกันชีวิตผู้สูงวัยเริ่มให้บริการในช่วง 5 ปีที่ผ่านมา จนถึงเดือน มิ.ย.58 มีผู้ทำประกันแล้ว 282,383 กรมธรรม์ จำนวนเบี้ยประกันสะสม 3,146.28 ล้านบาท และมีค่าสินไหมทดแทน 1,019.19 ล้านบาท.
นางสาวกาญจนา แสมขาว ผู้อำนวยการฝ่ายอาวุโส ฝ่ายกำกับผลิตภัณฑ์ประกันชีวิต 1 สำนักงานคณะกรรมการกำกับและส่งเสริมการประกอบธุรกิจประกันภัย หรือ คปภ.
กาญจนา แสมขาว,การซื้อประกันชีวิตสูงวัย,ตรวจสุขภาพ,กรมธรรม์,เบี้ย,ประกันภัย,ไทยรัฐฉบับพิมพ์